Rikunarita-ORG/Wikinium huggingface dataset:
# চিরুনি

চিরুনি
**চিরুনি** বা **কাঁকই** হচ্ছে চুল আঁচড়াবার উপকরণ। এটি কঠিন বস্তু হতে প্রস্তুত করা হয়, সাধারণত চ্যাপ্টা হয়, এবং এর অবশ্যই দাঁত থাকে। চিরুনি ব্যবহার করে মানুষ চুল বা অন্য কোন আঁশ জাতীয় তন্তু সোজা করে কিংবা পরিষ্কার করে।

## উপাদান

A Punjabi wooden comb
প্রাচীন যুগে চিরুনি বিভিন্ন উপাদান দিয়ে তৈরি হতো। এর মধ্যে চিরুনি তৈরিতে যে উপাদান সবচেয়ে বেশি ব্যবহূত হতো, তা হলো পাথর। ওই সময় পাথর কেটে কেটে চিরুনি তৈরি করা চুলের পরিচ্ছন্নতার ব্যাপারে সচেতনতারই একটা বড় প্রমাণ। পাথরের পাশাপাশি প্রাচীনকালে বিভিন্ন প্রাণীর হাড়গোড়ও চিরুনি তৈরিতে ব্যবহূত হতো বলে প্রমাণ পেয়েছেন প্রত্নতত্ত্ববিদেরা।

## ইতিহাস

Ashanti comb - an example of Afro pick
প্রস্তর যুগেই নাকি মানুষ চিরুনির ব্যবহার শিখে গিয়েছিল। ওই সময় শক্ত উপাদান দিয়ে মানুষ যেসব দ্রব্য তৈরি করত, তার মধ্যে অন্যতম ছিল নিজের চুল পরিষ্কার রাখার চিরুনি। খ্রিষ্টপূর্ব ৫৫০০ শতকে প্রাচীন মিসরের মানুষের মধ্যে চিরুনির ব্যবহার প্রচলিত ছিল। প্রাচীন চীনে কারও মালিকানায় একটি চিরুনি থাকাকে মনে করা হতো আভিজাত্যের প্রমাণ।

চিরুনির ইতিহাসের সঙ্গে আষ্টেপৃষ্ঠে জড়িয়ে আছে সুইডেন দেশটির নাম। বেশির ভাগ প্রত্নতত্ত্ববিদ একমত যে ইতিহাসের সবচেয়ে প্রাচীন চিরুনিগুলো সুইডেনে তৈরি হয়েছিল। খ্রিষ্টপূর্ব ২৫০০ শতকে সুইডেনে চিরুনি তৈরি হয়েছিল বলে মত দিয়েছেন তারা। পাথর, বিভিন্ন প্রাণীর হাড়ের পাশাপাশি সুইডেনে টিন, রুপা ও তামা-দস্তার সমন্বয়ে গঠিত একধরনের ধাতু থেকে তৈরি করা হতো চিরুনি।

মধ্যযুগে এসে চিরুনি তৈরিতে একটা বড় ধরনের বিপ্লব সংঘটিত হয়। এ সময় চিরুনি তৈরিতে হরিণ ও অন্যান্য গবাদিপশুর শিং দিয়ে তৈরি বিশেষ একধরনের পদার্থ আবিষ্কৃত হয়। কচ্ছপের শক্ত খোলটিও এই বিশেষ পদার্থ তৈরিতে ব্যবহূত হতো। শিং ও কচ্ছপের খোল গলিয়ে ওই বিশেষ পদার্থ প্রস্তুত করে বিভিন্ন আকারের চিরুনি সে সময় তৈরি করা হতো।
উনিশ শতকের শেষ দিকে ইসাইয়াহ ও জন হায়াত নামের দুই ভাই প্রাকৃতিক উপাদানের বদলে কৃত্রিম উপাদান দিয়ে চিরুনি তৈরির উপায় আবিষ্কার করেন। তাদের উদ্ভাবিত সেলুলয়েড চিরুনির ইতিহাস বদলে দেয়। সেলুলয়েড চিরুনিকে করে তোলে সস্তা সেই সাথে নিয়ে আসে মানুষের ক্রয়ক্ষমতার মধ্যে।

## চিত্রসংগ্রহ

* Indian metal comb for keeping hair in place, adorned with a pair of birds. After removing the central stopper, perfume can be poured into the opening in order to moisten the teeth of the comb and the hair of the wearer.
* A Stone Age nit comb.
* A set of combs found on the 16th century ship *Mary Rose*
* A pocket comb
* Sculptured comb, in ivory, of the 16th-century (Sauvageot Collection)
* Changzhou combs produced also for decorative purposes
* Head louse comb

## তথ্যসূত্র

## বহিঃসংযোগ

* H Morewitz (2008), "A Brief History of Lice Combs", Nuvoforheadlice.com  ওয়েব্যাক মেশিনে আর্কাইভকৃত ১০ মে ২০০৮ তারিখে
* TheOriginOf.com, (n.d.), "The Origin of Combs"
# চিয়াপাস
সংক্ষিপ্ত ইউআরএল

**চিয়াপাস**, আনুষ্ঠানিকভাবে **চিয়াপাসের স্বাধীন ও সার্বভৌম রাজ্য**, হল মেক্সিকোর ৩২টি ফেডারেল সত্তা নিয়ে গঠিত রাজ্যগুলির মধ্যে একটি। সেপ্টেম্বর ২০১৭-এর হিসাব অনুযায়ী এটি ১২৪টি পৌরসভা নিয়ে গঠিত এবং এর রাজধানী এবং বৃহত্তম শহর হল টুক্সটলা গুটিয়েরেজ । চিয়াপাসের অন্যান্য গুরুত্বপূর্ণ জনবহুল অঞ্চলগুলির মধ্যে রয়েছে ওকোসিঙ্গো, তাপাচুলা, সান ক্রিস্টোবাল দে লাস কাসাস, কোমিটান এবং আরিয়াগা । চিয়াপাস মেক্সিকোর দক্ষিণতম রাজ্য এবং এটি পশ্চিমে ওক্সাকা রাজ্য, উত্তর-পশ্চিমে ভেরাক্রুজ এবং উত্তরে তাবাসকো, এবং পূর্বে এবং দক্ষিণ-পূর্বে গুয়াতেমালার পেটেন, কুইচে, হুয়েহুয়েতেনাঙ্গো এবং সান মার্কোস বিভাগগুলির সাথে সীমানা বেঁধেছে। দক্ষিণ-পশ্চিমে প্রশান্ত মহাসাগরের উপর চিয়াপাসের একটি উল্লেখযোগ্য উপকূলরেখা রয়েছে।

সাধারণভাবে, চিয়াপাসের জলবায়ু আর্দ্র, গ্রীষ্মমন্ডলীয়। টেপার কাছে, তাবাসকো সীমান্তবর্তী উত্তরাঞ্চলে, গড়ে ৩,০০০ মিলিমিটার (১২০ ইঞ্চি) এরও বেশি বৃষ্টিপাত হতে পারে।প্রতি বছর । অতীতে, এই অঞ্চলে প্রাকৃতিক গাছপালা ছিল নিম্নভূমি, লম্বা বহুবর্ষজীবী রেইনফরেস্ট, কিন্তু কৃষিকাজ এবং পশুপালনের জন্য এই গাছপালা প্রায় সম্পূর্ণরূপে পরিষ্কার করা হয়েছে। প্রশান্ত মহাসাগরের দিকে বৃষ্টিপাত হ্রাস পায়, তবে তাপাচুলার কাছে কলা এবং অন্যান্য অনেক গ্রীষ্মমন্ডলীয় ফসল চাষের জন্য এটি এখনও যথেষ্ট পরিমাণে রয়েছে। চিয়াপাসের কেন্দ্র বরাবর বিস্তৃত বেশ কয়েকটি সমান্তরাল *সিয়েরা* বা পর্বতশ্রেণীতে, জলবায়ু বেশ মাঝারি এবং কুয়াশাচ্ছন্ন হতে পারে, যা রিজারভা দে লা বায়োসফেরা এল ট্রিউনফোর মতো মেঘের বনের বিকাশের অনুমতি দেয়, যেখানে মুষ্টিমেয় শিংওয়ালা গুয়ান, উজ্জ্বল কোয়েটজাল এবং আকাশী-রাম্পড ট্যানাগারের আবাসস্থল রয়েছে।

চিয়াপাসে প্যালেনকে, ইয়াক্সচিলান, বোনাম্পাক, লাকানহা, চিনকুলটিক, El Lagartero প্রাচীন মায়ান ধ্বংসাবশেষ রয়েছে। এবং টোনিনা । এটি দেশের বৃহত্তম আদিবাসী জনগোষ্ঠীর একটি, যেখানে বারোটি ফেডারেলভাবে স্বীকৃত জাতিগোষ্ঠী রয়েছে।

## ব্যুৎপত্তি

রাজ্যের সরকারী নাম চিয়াপাস, যা প্রাচীন শহর চিয়াপান থেকে এসেছে বলে মনে করা হয়, যার নাহুয়াতলে অর্থ " চিয়া ঋষি জন্মানোর জায়গা"। স্প্যানিশরা আসার পর (১৫২২), তারা চিয়াপাস দে নামে দুটি শহর প্রতিষ্ঠা করে। লস ইন্দিওস এবং চিয়াপাস দে লস এস্পানোলস (১৫২৮), শহরগুলির আশেপাশের অঞ্চলের জন্য প্রভিন্সিয়া দে চিয়াপাস নামকরণ করা হয়েছে। এই অঞ্চলের প্রথম প্রতীকটি ১৫৩৫ সালে সিউদাদ রিয়েল ( সান ক্রিস্টোবাল দে লাস কাসাস ) এর প্রতীক হিসেবে ব্যবহৃত হয়। চিয়াপাসের চিত্রশিল্পী জাভিয়ের ভার্গাস ব্যালিনাস আধুনিক প্রতীকটি ডিজাইন করেছিলেন।

## তথ্যসূত্র

উদ্ধৃতি ত্রুটি: "lower-alpha" নামক গ্রুপের জন্য `<ref>` ট্যাগ রয়েছে, কিন্তু এর জন্য কোন সঙ্গতিপূর্ণ `<references group="lower-alpha"/>` ট্যাগ পাওয়া যায়নি
# কিয়ানজিয়াং ইভেনিং নিউজ
সংক্ষিপ্ত ইউআরএল

কিয়ানজিয়াং ইভেনিং নিউজ| ধরন | সংবাদপত্র |
| ভাষা |  চীনা |
| ওয়েবসাইট | দাপ্তরিক ওয়েবসাইট |

কিয়ানজিয়াং ইভেনিং নিউজ (সরলীকৃত চীনা: 钱江晚报; প্রথাগত চীনা: 錢江晚報; ফিনিন: *Qiánjiāng Wǎnbào*) একটি চীনা পত্রিকা এবং এটি বিশ্বের অন্যতম প্রচারিত সংবাদপত্র।

## তথ্যসূত্র

## বহিঃসংযোগ

* কিয়ানজিয়াং ইভেনিং নিউজের ওয়েবসাইট  ওয়েব্যাক মেশিনে আর্কাইভকৃত ২৬ আগস্ট ২০১৬ তারিখে
# লাওৎসি

| লাওৎসি 老子 |
| --- |
| লাওৎসি,Daode Tianzun হিসেবে চিত্রিত |
| জন্ম | খ্রিস্টপূর্ব ৬ষ্ঠ-৫ম শতাব্দী ঝাও রাজবংশ |
| মৃত্যু | খ্রিস্টপূর্ব ৫ম-৪র্থ শতাব্দী ঝাও রাজবংশ |
|  |
| যুগ | প্রাচীন দর্শন |
| অঞ্চল | চীনা দর্শন |
| ধারা | Taoism |
| উল্লেখযোগ্য অবদান | Wu wei |
|
ভাবশিষ্য
* Carl Jung, The Neotaoists
 |
|  |

**লাওৎসি** (ইংরেজি: Laozi) (চীনা: 老子; ওয়েড-জাইলস: **Lao Tzu**) ছিলেন খ্রিষ্টপূর্ব ৬ষ্ঠ শতকে প্রাচীন চীনের একজন দার্শনিক। তিনি তার রচিত "*তাও তে চিং*" (সাধারণত লাওৎসি নামেই পরিচিত) গ্রন্থের জন্যই সর্বাধিক পরিচিত। তাকে তাওবাদ এর প্রর্বতক বলে বিবেচনা করা হয়। ধর্মীয়ভাবে তাওবাদী দর্শনে তাকে একজন ডেইটি বা দেবতা হিসেবে দেখা হয় এবং বলা হয় তিনি *তাইসেং লাউজুন* বা "তিন পবিত্রাত্মার একজন"।

যদিও চৈনিকরা মনে করেন তিনি খ্রিষ্টপূর্ব ৬ষ্ট শতকে জন্মে ছিলেন, কোন কোন ঐতিহাসিকের মতে তিনি আসলে খ্রিষ্টপূর্ব ৫ম-৪র্থ শতকের মানুষ। আবার আরেক দল মনে করেন লাওৎসি আসলে অনেকগুলো ঐতিহাসিক ব্যক্তির সম্মিলন বা তিনি একজন পৌরাণিক চরিত্র।

চৈনিক সংস্কৃতির একজন কেন্দ্রীয় চরিত্র হিসেবে অভিজাত ও সাধারণ দুই শ্রেণীর মানুষ-ই তাকে নিজেদের একজন বলে মনে করে। ত্যাং রাজপরিবার তাকে নিজেদের পূর্বপুরুষ বলে মনে করত এবং তাকে *Táishāng xuānyuán huángdì* বা "সর্বপ্রথম ও সর্বোচ্চ রহস্যময় সম্রাট" উপাধীতে ভূষিত করে। ইতিহাসের বিভিন্ন পর্যায়ে লাওৎসির মতাদর্শ কর্তৃত্ববাদ-বিরোধী আন্দোলনে অনুপ্রেরণা যুগিয়েছে।

## তথ্যসূত্র

## বহিঃসংযোগ

* গুটেনবের্গ প্রকল্পে Lao Zi-এর সাহিত্যকর্ম ও রচনাবলী (ইংরেজি)
* Stanford Encyclopedia of Philosophy: Laozi
* Internet Encyclopedia of Philosophy: Laozi
* Lǎozǐ Dàodéjīng Chinese + English + German, verbatim + analogous
* China Spirituality of Seeraa: The Biography of Lao Zi  ওয়েব্যাক মেশিনে আর্কাইভকৃত ১৬ এপ্রিল ২০১৩ তারিখে
* Lao-Tuz Quotes

টেমপ্লেট:Chinese philosophy
# মৃত্যুদণ্ড
সংক্ষিপ্ত ইউআরএল

সিজার বেকারিয়া, *Dei delitti e delle pene*
**মৃত্যুদণ্ড** বা **প্রাণদণ্ড** হল আইনি পদ্ধতিতে কোনো ব্যক্তিকে শাস্তিস্বরূপ হত্যা করা। যেসব অপরাধের শাস্তি হিসেবে সাধারণত মৃত্যুদণ্ড দেওয়া হয়ে থাকে, সেগুলোকে বলা হয় "মৃত্যুদণ্ডার্হ অপরাধ"।

অতীতে প্রায় সকল দেশেই মৃত্যুদণ্ড প্রথা প্রচলিত ছিল। বর্তমানে মাত্র ৫৮টি দেশ প্রত্যক্ষভাবে মৃত্যুদণ্ড দিয়ে থাকে। ৯৫টি দেশ এই প্রথা অবলুপ্ত করে দিচ্ছে। অবশিষ্ট দেশগুলি দশ বছর এই দণ্ড ব্যবহার করছে না বা যুদ্ধ ইত্যাদি ব্যতিক্রমী ঘটনা ছাড়া মৃত্যুদণ্ড প্রয়োগ করছে না। অনেক দেশেই মৃত্যুদণ্ড একটি বিতর্কের বিষয়। তবে একই রাজনৈতিক আদর্শ ও সাংস্কৃতিক অঞ্চলে মৃত্যুদণ্ড নিয়ে মতান্তর রয়েছে। ইউরোপীয় ইউনিয়নের মৌলিক অধিকার সনদের ২ নং অনুচ্ছেদ অনুযায়ী, ইউরোপীয় ইউনিয়ন ভুক্ত দেশগুলির উপর মৃত্যুদণ্ড প্রয়োগে নিষেধাজ্ঞা জারি করা হয়েছে।

আজ অ্যামনেস্টি ইন্টারন্যাশানাল অধিকাংশ দেশকেই "অ্যাবোলিশনিস্ট" অর্থাৎ মৃত্যুদণ্ড বিলোপের পক্ষপাতী মনে করে। অ্যামনেস্টি ইন্টারন্যাশানাল মৃত্যুদণ্ড বিলোপের উদ্দেশ্যে রাষ্ট্রসংঘে একটি অ-বাধ্যতামূলক প্রস্তাবনায় ভোটের অনুমোদন দিয়েছে। যদিও বিশ্বের ৬০% মানুষ সেই সব দেশে বাস করেন, যেখানে মৃত্যুদণ্ড প্রয়োগ করা হয়ে থাকে। এর মধ্যে রয়েছে বিশ্বের সর্বাধিক জনসংখ্যাবিশিষ্ট চারটি দেশও (গণচীন, ভারত, মার্কিন যুক্তরাষ্ট্র ও ইন্দোনেশিয়া)। চারটি দেশই ২০০৮ সালে রাষ্ট্রসংঘের সাধারণ সভায় "রেজোলিউশন অন আ মোরোটোরিয়াম অন দি ইউজ অফ দ্য ডেথ পেনাল্টি"-এর বিরুদ্ধে ভোট দিয়েছে।

## পাদটীকা

* Benn, Charles. 2002. *China's Golden Age: Everyday Life in the Tang Dynasty*. Oxford University Press. আইএসবিএন ০-১৯-৫১৭৬৬৫-০.
# সম্প্রসারণবাদ

**সম্প্রসারণবাদ** (ইংরেজি: Expansionism) সাধারণভাবে গঠিত হয় রাষ্ট্রের ও সরকারের সম্প্রসারণবাদী নীতিগুলোর বাস্তবায়নের মাধ্যমে। কেউ কেউ এটিকে অর্থনৈতিক প্রবৃদ্ধি বাড়ানোর সাথে যুক্ত শব্দ হিসেবেও ব্যবহার করেন। আরো সচরাচরভাবে সাধারণত সম্প্রসারণবাদ নির্দেশ করে রাষ্ট্রের ভূখণ্ডগত ভিত্তি বা অর্থনৈতিক প্রভাব বৃদ্ধির মতবাদ, যদিও সামরিক আগ্রাসনের মাধ্যমে এটি করা প্রয়োজনীয় নয়। এটি সাম্রাজ্যবাদ, উপনিবেশবাদ ও আবাসভূমিবৃদ্ধিবাদের (Lebensraum) সাথে তুলনীয়।

কিন্তু যখন সুনির্দিষ্ট লক্ষ্য হচ্ছে আগের ভূমি দখল বা হারানো ভূমি পুনর্দখল করা তখন শাসনবাদ (Irredentism), প্রতিশোধবাদ (Revanchism), অথবা প্যান-জাতীয়তাবাদ মাঝে মাঝে সম্প্রসারণবাদকে ন্যায্য এবং বৈধ করতে ব্যবহৃত হয়। একটি সরল ভূখণ্ডগত বিরোধ, যেমন সীমান্ত বিরোধ সচরাচর সম্প্রসারণবাদকে নির্দেশ করে না।

## আরও দেখুন

* সম্প্রসারণবাদী জাতীয়তাবাদ

## বহিঃসংযোগ

* "Expansionism / Imperialism" from ProjectWorldview.org
# কুষাণ সাম্রাজ্য
সংক্ষিপ্ত ইউআরএল

| কুষাণ সাম্রাজ্য Κυϸανο (ব্যাক্ট্রিয়) कुषाण राजवंश (সংস্কৃত) |
| --- |
| ৩০–৩৭৫ |
| কণিষ্কের রাজত্বকালে কুষাণ সাম্রাজ্যের বিস্তার |
| রাজধানী | কপিশা পুরুষপুর তক্ষশিলা মথুরা |
| প্রচলিত ভাষা | গ্রিক(১২৭ খ্রিস্টাব্দ পর্য্যন্ত) ব্যাক্ট্রিয় (১২৭ খ্রিস্টাব্দ থেকে) |
| ধর্ম  | বৌদ্ধ ধর্ম হিন্দু ধর্ম Shamanism জরাথ্রুস্টবাদ Manichaeism various Bactrian-Indian religions |
| সরকার | রাজতন্ত্র |
| সম্রাট |   |
|  |
| • ৩০–৮০  | কুজুল কদফিসেস |
|  |
| ঐতিহাসিক যুগ | প্রাচীন ইতিহাস |
|  |
| • কুজুল কদফিসেস দ্বারা পাঁচটি ইউয়েঝি গোষ্ঠীকে একত্র করে রাজ্য প্রতিষ্ঠা  | ৩০ |
| • Subjugated by the Sassanians, Guptas and Hepthalites  | ৩৭৫ |
|  |
|  আয়তন |
| ৩৮,০০,০০০ বর্গকিলোমিটার (১৫,০০,০০০ বর্গমাইল) |
| মুদ্রা | কুষাণ দ্রাখ্‌মা |
|

|  |  |
| --- | --- |
| **পূর্বসূরী** | **উত্তরসূরী** |
|

|  |  |
| --- | --- |
|  | ইন্দো-পার্থিয় রাজ্য |
|  | ইন্দো-সিথিয় জনজাতি |

 |

|  |  |
| --- | --- |
| Sassanid Empire |  |
| গুপ্ত সাম্রাজ্য |  |
| Hephthalites |  |

 |

 |
| বর্তমানে যার অংশ |  আফগানিস্তান  চীন  কিরগিজস্তান  ভারত    নেপাল  পাকিস্তান  তাজিকিস্তান  উজবেকিস্তান  তুর্কমেনিস্তান |

**কুষাণ সাম্রাজ্য** ছিল প্রথম খ্রিষ্টীয় শতাব্দীতে মধ্য এশিয়ার ব্যাক্ট্রিয়া ও স্কাইথিয়া অঞ্চলে গড়ে ওঠা একটি মিশ্র চীনা-ব্যাক্ট্রীয় সাম্রাজ্য। ব্যাক্ট্রিয়া (আজকের আফগানিস্তান) অঞ্চলে গড়ে ওঠা এ সাম্রাজ্যটি পার্শ্ববর্তী শিনচিয়াং, পার্থিয়া, পাঞ্জাব, সিন্ধু এবং বেনারস পর্যন্ত বিস্তৃত হয়েছিল। সম্রাট কুজুল কদফিসেস ছিলেন এর প্রতিষ্ঠাতা।

খ্রিষ্টপূর্ব ২য় শতাব্দীর প্রথমার্ধে শুংনু (চৈনিক: 匈奴, ফিনিন: Xiōngnú *শুংনু*) নামে এক উপজাতি তাদের প্রতিবেশী ইউয়েচি (চৈনিক: 月支, ফিনিন: Yuèzhī *উ্যয়েট্‌ষ্‌র্‌*) নামে অপর এক উপজাতিকে হারিয়ে দেয়। দীর্ঘ সংঘর্ষের পর য়ুঝি উপজাতির লোকেরা পশ্চিমদিকে সরে যেতে বাধ্য হয়। তারা পশ্চিমদিকে সরে ইলি নদীর উপত্যকা পেরিয়ে ইস্সিক কুল হ্রদের (ইংরেজি: Lake Issyk Kul) দক্ষিণ তীর ধরে এগোতে থাকে। তাদের এই স্থান পরিবর্তন শকসহ বেশ কিছু উপজাতিকে তাদের সামনে এগোতে বাধ্য করে। ১৪৫-১২৫ খ্রিষ্টপূর্বাব্দের মধ্যবর্তী কোন সময়ে তারা ব্যাকট্রিয় ও পার্থিয়ায় বসতি স্থাপন করে। এক প্রজন্ম পর তারা সেই জায়গা ত্যাগ করে কাবুল উপত্যকা পেরিয়ে পাঞ্জাব সমভূমিতে প্রবেশ করে। খ্রিষ্টাব্দ শুরুর দিকে য়ুঝি উপজাতির নেতা কিউ-সিউ-কিও (ইংরেজি: K'iu-tsiu-k'io) বাকী চার নেতাকে মেরে সমগ্র উপজাতির প্রধান হয়ে বসে। তার নাম থেকেই নাম হয় কুএই-শাং (ইংরেজি: Kuei-shang) বা কুষাণ। রাজা কণিষ্কের অধীনে এই সাম্রাজ্য বিশাল আকৃতি লাভ করে।

এ সাম্রাজ্য ইউরোপের রোমান সাম্রাজ্য, চীনের হান রাজবংশ ও পূর্ব আফ্রিকার আক্সুমিত সাম্রাজ্যের সঙ্গে কূটনৈতিক সম্পর্ক গড়ে তুলেছিল ।

## তথ্যসূত্র
# হংকং শিল্পকলা জাদুঘর
সংক্ষিপ্ত ইউআরএল

হংকং শিল্পকলা জাদুঘর|  |
| ২০১৯ সালের আগস্টে হংকং শিল্পকলা জাদুঘর। |
|  |
| স্থাপিত | ২ মার্চ ১৯৬২ (1962-03-02) |
| অবস্থান | ১০ সালিসবেরি সড়ক, টিসিম শা টিসুই, কওলুন, হংকং |
| স্থানাঙ্ক | ﻿ / ﻿ |
| ধরন | শিল্প জাদুঘর |
| সংগ্রহের আকার | ১৭,০০০ (২০২০ সাল অনুযায়ী) |
| মালিক | অবসর ও সাংস্কৃতিক সেবা বিভাগ |
| ওয়েবসাইট | hk.art.museum |

|  |
| --- |
| হংকং শিল্পকলা জাদুঘর |
| ঐতিহ্যবাহী চীনা |  香港藝術館  |
| সরলীকৃত চীনা |  香港艺术馆  |
|

| প্রতিলিপিকরণ |
| --- |
| প্রমিত চীনা |
| হান-ইউ ফিনিন | xiang1 gang3 yi4 shu4 guan3 |
| য়ুএ: ক্যান্টনীয় |
| জাউটপিং | hoeng1 gong2 ngai6 seot6 gun2 |

 |

যাদুঘরের প্রবেশদ্বার হল
সংস্কারের আগে হংকং শিল্পকলা জাদুঘর
এইচকে শিল্পকলা জাদুঘরের মাঠে ভাস্কর্য
**হংকং শিল্পকলা জাদুঘর** (**এইচকেএমওএ**) হলো হংকংয়ের প্রথম এবং প্রধান শিল্প যাদুঘর যা টিসিম শা টিসুইয়ের সালিসবেরি সড়কে অবস্থিত। এটি হংকং সরকারের অবসর ও সাংস্কৃতিক পরিষেবা বিভাগ দ্বারা পরিচালিত হয়। এইচকেএমওএ-তে ১৭,০০০টিরও বেশি আইটেমের একটি শিল্প সংগ্রহ রয়েছে। স্থায়ী প্রদর্শনীর জন্য এখানে প্রবেশমূল্য বিনামূল্যে। এই জাদুঘরের অন্যতম প্রতিদ্বন্দ্বী হলো বেসরকারী-পরিচালিত হংকং শিল্পকলা কেন্দ্র। এই দুটি জাদুঘরকে হংকংয়ের শীর্ষ দুটি শিল্প জাদুঘর হিসেবে বিবেচনা করা হয়।

সেন্ট্রালের হংকং পার্কে ফ্ল্যাগস্টাফ হাউস মিউজিয়াম অফ টি ওয়্যার নামে এইচকেএমওএ-এর একটি বর্ধিত শাখা রয়েছে।

## ইতিহাস

জাদুঘরটি ১৯৬২ সালের ২রা মার্চ আরবান কাউন্সিল কর্তৃক সেন্ট্রালের সিটি হলে **শহর জাদুঘর ও শিল্পকলা গ্যালারি** হিসাবে প্রতিষ্ঠিত হয়। এটি ১৯৭৫ সালের জুলাই মাসে হংকং ইতিহাস জাদুঘর এবং হংকং শিল্পকলা জাদুঘরে বিভক্ত হয়।

ইতিহাস জাদুঘর ১৯৮৩ সালে কাউলুন পার্কে স্থানান্তরিত হয়। ১৯৯১ সালে সিটি হল ছাড়ার আগে, শিল্পকলা জাদুঘর হাই ব্লকের ৮ম (পিছনের অংশ), নবম, দশম এবং ১১ তলায় ছিল। এই তলায় এখন একটি গণ গ্রন্থাগার রয়েছে। ১৯৯১ সালে এটি হংকং সাংস্কৃতিক কেন্দ্র এবং হংকং মহাকাশ জাদুঘরের কাছে, টিসিম শা টিসুইয়ের ১০ স্যালিসবেরি সড়কের বর্তমান প্রাঙ্গণে স্থানান্তরিত করা হয়।

১৯৯২ সালের ১১ই সেপ্টেম্বর গভর্নর ক্রিস প্যাটেন আনুষ্ঠানিকভাবে নতুন জাদুঘরটি উদ্বোধন করেন।

জাদুঘরটি $৪০০ মিলিয়ন সম্প্রসারণ এবং সংস্কার কাজের জন্য ২০১৫ সালের ৩রা আগস্ট বন্ধ হয়ে যায়। এটি ২০১৯ সালের ৩০শে নভেম্বর এটি পুনরায় চালু করা হয়।

## প্রদর্শনী

জাদুঘরটি নিয়মিত প্রদর্শনী পরিবর্তন করে। জাদুঘরের প্রদর্শনীগুলি মূলত হংকং, চীন এবং বিশ্বের অন্যান্য অংশের চিত্রকলা, চারুলিপি এবং ভাস্কর্য নিয়ে। এটি অন্যান্য জাদুঘরের সাথেও সহযোগিতামূলক কাজ করে।

১৯৭৫ সাল থেকে, জাদুঘরটি সমসাময়িক হংকং শিল্পীদের কাজ নিয়ে হংকং শিল্প দ্বিবার্ষিক প্রদর্শনীর আয়োজন করেছে। ২০০৯ সালে এটির নাম পরিবর্তন করে হংকং সমসাময়িক শিল্প দ্বিবার্ষিক পুরস্কার নামকরণ করা হয়।

## পরিবহন

জাদুঘরটি ম্যাস ট্রানজিট রেলওয়ের (এমটিআর) পূর্ব টিসিম শা টিসুই স্টেশন এবং টিসিম শা টিসুই স্টেশন, উভয়ের কাছকাছি হাঁটার দূরত্বের মধ্যে রয়েছে। এটি এমনকি টিসিম শা টিসুই ফেরি পিয়ার-এর কাছাকাছি, যা ওয়ান ছাই এবং সেন্ট্রালকে পরিষেবা প্রদান করে।

## আরও দেখুন

* হংকং বিজ্ঞান জাদুঘর
* হংকংয়ের জাদুঘরের তালিকা

## তথ্যসূত্র

## বহিঃসংযোগ

* দাপ্তরিক ওয়েবসাইট
# ধাতুবিদ্যা
সংক্ষিপ্ত ইউআরএল

ধাতুবিদ্যা সংক্রান্ত প্রাচীন বই **দ্য রি মেটালিকা**  (De re metallica) এর লেখক **জর্জ এগ্রিকোলা** (Georg Agricola)-র ছবি
ধাতুবিদ্যা হল বিজ্ঞানের এমন একটি ক্ষেত্র, যেখানে ধাতব পদার্থ, আন্তঃ ধাতব যৌগ এবং সংকর ধাতু সমূহের ভৌত এবং রাসায়নিক ধর্ম অধ্যয়ন করা হয়। এটি এমন একটি প্রযুক্তি যা ধাতু সমূহকে বাস্তব ক্ষেত্রে ব্যবহারোপযোগী করা নিয়েও আলোচনা করে।

## ধাতু-নিষ্কাশন বিদ্যা

পানির প্রবাহ দ্বারা পরিচালিত চুল্লী, ইয়ান শাসনামল, চীন।
আকরিক হতে মূল্যবান ধাতু নিষ্কাশন করতে *ধাতু-নিষ্কাশন বিদ্যা*-র প্রয়োজন হয়। এতে তিনটি বিষয় রয়েছে।
১. আকরিক সংগ্রহ করা
২. ধাতু নিষ্কাশন করা
৩. অবশিষ্ট অপদ্রব্য অপসারণ করা।
প্রথমে আকরিক সংগ্রহ করে তাকে গুড়ো করা হয়, যাতে করে প্রয়োজনীয় ধাতু যথাসম্ভব অপদ্রব্য থেকে বেরিয়ে যায়। এরপর কাজ হল অপদ্রব্য আর ধাতুর মিশ্রণ হতে প্রয়োজনীয় ধাতুকে পৃথক করে ফেলা। এজন্য অনেক সময় এমন কিছু রাসায়নিক দ্রবণ ব্যবহার করা হয়, যাতে আকরিক চূর্ণ মেশালে তা থেকে প্রয়োজনীয় ধাতু দ্রবণে চলে যায় এবং বাকি অপদ্রব্য অদ্রবনীয় অবস্থায় তেকে যায়। এরপর দ্রবনটিকে অন্যস্থানে সরিয়ে নেবার পর তা থেকে ধাতুটি নিষ্কাশন করা হয়। এছাড়া ইলেক্টোপ্লেটিং এর মাধ্যমেও ধাতু নিষ্কাশন করা হয়।
অনেক ক্ষেত্রেই দেখা যায় একই আকরিকে একাধিক মূল্যবান ধাতু থাকে। সেক্ষেত্রে প্রথমে একটি ধাতু নিষ্কাশনের পর যে অপদ্রব্য থেকে যায়, তা ব্যবহৃত হয় দ্বিতীয় ধাতুটি নিষ্কাশনের কাঁচামাল হিসেবে। এভাবে পরপর ধাতু নিষ্কাশন চলতে থাকে।

## সংকর ধাতু

ব্রোঞ্জ প্রস্তুতকারক
প্রকৌশলের ক্ষেত্রে বহুল ব্যবহৃত ধাতুগুলো হল লোহা, তামা, দস্তা, অ্যালুমিনিয়াম, নিকেল, ম্যাগনেসিয়াম, ক্রোমিয়াম, টাইটেনিয়াম। এসব ধাতু সংকর আকারে ব্যবহৃত হয়। *সংকর ধাতু* হল কোন ধাতুর সাথে এক বা একাধিক ধাতু অথবা অধাতুর মিশ্রণ। ব্যবহারিক ক্ষেত্রে দেখা যায় বিশুদ্ধ ধাতুর চেয়ে সংকর ধাতু বেশি উপযোগী। কারণ শুধুমাত্র একটি বিশুদ্ধ ধাতু যেসব প্রয়োজনীয় বৈশিষ্ট্য ধারণ করে, তা প্রয়োজন মত নিয়ন্ত্রণ করা সম্ভব ধাতুর সংকরায়নের মাধ্যমে। উদাহরণ স্বরূপ লোহার-কার্বন এর বেশ কয়েকটি সংকরের কথা উল্লেখ করা যেতে পারে। যেসব প্রয়োজনে লোহায় মরিচা ধরলে কোন সমস্যা নেই, সেক্ষত্রে ঢালাই লোহা ব্যবহার করা হয়। কিন্তু যেখানে ক্ষয় তথা মরিচা প্রতিরোধ মুখ্য বিষয়, সেখানে স্টেনলেস স্টিল ব্যবহার করতে হয়।
যেখানে হালকা কিন্তু শক্তিশালী ধাতু প্রয়োজন, সেখানে অ্যালুমিনিয়াম এর সংকর ব্যবহৃত হয়। অত্যধিক ক্ষয়কারী পরিবেশে তামা-নিকেল সংকর (যেমন: মোনেল) ব্যবহৃত হয়। নিকেলের বিশেষ কিছু সংকর ব্যবহৃত হয় উচ্চতাপমাত্রা সহ্যকারী অংশ নির্মাণে, যেমন:টার্বোচার্জার, উচ্চ চাপের পাত্র (pressure vessel), তাপ বিনিময়কারী (heat exchanger)। চরম উচ্চতাপমাত্রার ক্ষেত্রে ক্রীপ কমাতে একক স্ফটিক (single crystal)-সংকর ধাতু ব্যবহৃত হয়।
# আয়কর
সংক্ষিপ্ত ইউআরএল

**আয়কর** বিশেষ অর্থে আয়ের উপর কর। সরকারি, বেসরকারি, নিবন্ধিত প্রতিষ্ঠান এর কর্মচারী এবং কর্মকর্তাদের উপর সাধারণত আয়কর আরোপ করা হয় বিধিসম্মত নিয়মে। আয়কর হচ্ছে সরকারি রাজস্ব বা আয়ের সবচেয়ে গুরুত্বপূর্ণ উৎস। সাধারণ অর্থে যাদের উপর কর আরোপ করা হয় তাদেরকে বলা হয় করদাতা । প্রত্যক্ষ কর সাধারণত ব্যক্তির উপর প্রয়োগ করা হয়।
আয়কর আইন ২০২৩ এর মোট ২৫টি অংশের অনুচ্ছেদ সংখ্যা ৩৪৫ যেখানে আয়কর আইন এবং প্রয়োগ এর বিস্তারিত রয়েছে।

## বাংলাদেশের কর ব্যবস্থা

বাংলাদেশের কর ব্যবস্থা হচ্ছে ক্রমহ্রাসমান প্রগতিশীল কর । যেটা হচ্ছে ধীরভাবে প্রগতিশীল করের ন্যায় আচরণ করে। ক্রমহ্রাসমান প্রগতিশীল কর ব্যবস্থায় কর ভিত্তি, অর্থাৎ আয় বাড়ার কর হার বৃদ্ধির প্রবণতা বৃদ্ধি পায় । বর্তমান ২০২৪-২০২৫ কর বছরের জন্য প্রথম করঘাত ৩,৫০,০০০ টাকার উপর ৫% পুরুষদের জন্য, প্রথম করঘাত ৪,০০,০০০ টাকার উপর ৫% মহিলা এবং ৬৫ বছর বয়স উর্দ্ধ করদাতার জন্য, প্রথম করঘাত ৪,৭৫,০০০ টাকার উপর ৫% প্রতিবন্ধি ও তৃতীয় লিঙ্গের জন্য, প্রথম করঘাত ৫,০০,০০০ টাকার উপর ৫% আহত মুক্তিযোদ্ধাদের জন্য নির্ধারণ করা হয়।

বাংলাদেশের ব্যক্তিশ্রেণীর কর হার নির্ধারণ এর উদাহরণ:

| কর ভিত্তি | কর হার |
| --- | --- |
| প্রথম ৩,৫০,০০০ | শূন্য |
| পরবর্তী ১,০০,০০০ | ৫ % |
| পরবর্তী ৪,০০,০০০ | ১০% |
| পরবর্তী ৫,০০,০০০ | ১৫% |
| পরবর্তী ৫,০০,০০০ | ২০% |
| অবশিষ্ট মোট আয়ের উপর | ২৫% |

বাংলাদেশের কোম্পানির কর হার নির্ধারণ এর উদাহরণ:

যেসকল কোম্পানি বা ব্যক্তিসংঘ ব্যক্তিশ্রেণীর সংজ্ঞায় অন্তর্ভুক্ত হবে না সে সকল সংস্থা বা প্রতিষ্ঠান কোম্পানি করহার অনুযায়ী তাহাদের মোট আয়ের উপর করহার নিরুপিত হবে।

| কোম্পানির বর্ণনা | প্রযোজ্য করহার |
| --- | --- |
| পাবলিকলি ট্রেডেড কোম্পানি যাদের পরিশোধিত মূলধনের ১০% এর অধিক শেয়ার IPO এর মাধ্যমে স্থানান্তরিত হয়েছে | ২২.৫% |
| পাবলিকলি ট্রেডেড কোম্পানি যাদের পরিশোধিত মূলধনের ১০% বা ১০% এর কম শেয়ার IPO এর মাধ্যমে স্থানান্তরিত হয়েছে | ২৫% |
| আয়কর আইন ২০২৩ এ সংজ্ঞায়িত কোম্পানিসমূহের মধ্যে যারা পাবলিকলি ট্রেডেড নয় | ২৭.৫% |
| এক ব্যক্তি কোম্পানি | ২২.৫% |
| পাবলিকলি ট্রেডেড ব্যাংক, বীমা ও ফাইন্যান্স কোম্পানি (মার্চেন্ট ব্যাংক ব্যতীত) | ৩৭.৫% |
| পাবলিকলি ট্রেডেড নয় এরুপ ব্যাংক, বীমা ও ফাইন্যান্স কোম্পানি (মার্চেন্ট ব্যাংক ব্যতীত) | ৪০% |
| মার্চেন্ট ব্যাংক | ৩৭.৫% |
| সিগারেট, বিড়ি, জর্দা, গুলসহ সকল প্রকার তামাকজাত পণ্য প্রস্তুতকারী কোম্পানি | ৪৫% |
| পাবলিকলি ট্রেডেড মোবাইল ফোন অপারেটর কোম্পানি যদি তার পরিশোধিত মূলধনের ন্যূনতম ১০% শেয়ার, যার মধ্যে Pre-Initial Public Offering Placement ৫% এর অধিক থাকতে পারবে না। | ৪০% |
| পাবলিকলি ট্রেডেড নয় এমন মোবাইল ফোন কোম্পানি | ৪৫% |

শর্ত: বিবেচ্য আয়বর্ষে সকল প্রকার আয় ও প্রাপ্তি এবং প্রত্যেক একক লেনদেনে ৫ (পাঁচ) লক্ষ টাকার অধিক ও বার্ষিক সর্বমোট ৩৬ (ছত্রিশ) লক্ষ টাকার উর্ধ্বে সকল প্রকার ব্যয় ও বিনিয়োগ ব্যাংক ট্রান্সফারের মাধ্যমে সম্পন্ন করতে হবে।

## আয় এর উৎস

আয়ের প্রধান উৎস ৭ টি :

১. চাকরি হতে আয় । (ধারা-৩২)
২. ভাড়া হতে আয় । (ধারা-৩৬)
৩. কৃষি হতে আয়। (ধারা-৪০)
৪. ব্যবসা হতে আয় । (ধারা-৪৫)
৫. মূলধনি আয় । (ধারা-৫৭)
৬. আর্থিক পরিসম্পদ হতে আয় । (ধারা-৬২)
৭. অন্যান্য উৎস হতে আয় ।
(ধারা-৬৬)

## তথ্যসূত্র
# ১১৩
সংক্ষিপ্ত ইউআরএল

|  |  |
| --- | --- |
| সহস্রাব্দ: | ১ম সহস্রাব্দ |
| শতাব্দী: | * ১ম শতাব্দী
* **২য় শতাব্দী ৩য় শতাব্দী
 |
| দশক: | * ১০০-এর দশক
* **১১০-এর দশক ১২০-এর দশক
 |
| বছর: | * ১১০
* ১১১
* ১১২
* **১১৩ ১১৪
* ১১৫
* ১১৬
 |

বিভিন্ন পঞ্জিকায় ১১৩| গ্রেগরীয় বর্ষপঞ্জি | ১১৩ *CXIII* |
| আব উর্বে কন্দিতা | ৮৬৬ |
| অ্যাসিরীয় বর্ষপঞ্জি | ৪৮৬৩ |
| বাংলা বর্ষপঞ্জি | −৪৮১ – −৪৮০ |
| বেরবের বর্ষপঞ্জি | ১০৬৩ |
| বুদ্ধ বর্ষপঞ্জি | ৬৫৭ |
| বর্মী বর্ষপঞ্জি | −৫২৫ |
| বাইজেন্টাইন বর্ষপঞ্জি | ৫৬২১–৫৬২২ |
| চীনা বর্ষপঞ্জি | 壬子年 (পানির ইঁদুর) ২৮০৯ বা ২৭৪৯     *— থেকে —* 癸丑年 (পানির বলদ) ২৮১০ বা ২৭৫০ |
| কিবতীয় বর্ষপঞ্জি | −১৭১ – −১৭০ |
| ডিস্কর্ডীয় বর্ষপঞ্জি | ১২৭৯ |
| ইথিওপীয় বর্ষপঞ্জি | ১০৫–১০৬ |
| হিব্রু বর্ষপঞ্জি | ৩৮৭৩–৩৮৭৪ |
| হিন্দু বর্ষপঞ্জিসমূহ |  |
|  - *বিক্রম সংবৎ* | ১৬৯–১৭০ |
|  - *শকা সংবৎ* | ৩৪–৩৫ |
|  - *কলি যুগ* | ৩২১৩–৩২১৪ |
| হলোসিন বর্ষপঞ্জি | ১০১১৩ |
| ইরানি বর্ষপঞ্জি | ৫০৯ BP – ৫০৮ BP |
| ইসলামি বর্ষপঞ্জি | ৫২৫ BH – ৫২৪ BH |
| জুলীয় বর্ষপঞ্জি | ১১৩ *CXIII* |
| কোরীয় বর্ষপঞ্জি | ২৪৪৬ |
| মিঙ্গু বর্ষপঞ্জি | প্রজা. চীনের পূর্বে ১৭৯৯ 民前১৭৯৯年 |
| সেলেউসিড যুগ | ৪২৪/৪২৫ এজি |
| থাই সৌর বর্ষপঞ্জি | ৬৫৫–৬৫৬ |
| এই বাক্সটি: * দেখুন
* সম্পাদনা
 |

**১১৩** জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর সেলসাস ও ক্রিস্পিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৬৬ বছর; রোম প্রতিষ্ঠার বছর)। এই বছরকে ১১৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।

## ঘটনাবলী

### এলাকা অনুসারে

### বিষয় অনুসারে

## জন্ম

## মৃত্যু

## তথ্যসূত্র